# Aproximant labiovelar sonora

| Aproximant labiovelar sonora |
| --- |
| w |
| **Codificación** |
| N° d'orden en l'AFI: | 170 |
| Entidat (dec): | w |
| Unicode (hex): | U+0077 |
| X-SAMPA: | w |
| Kirshenbaum: | w |
| Braille: |  |
| **Soniu** |
|  |
| - {{{nota1}}}
 |

L'**aproximant labiovelar sonora** ye un soniu consonantico muit frecuent en as luengas parladas. En l'AFI iste soniu se denota con o signo [w] y o suyo equivalent en X-SAMPA ye w. En a mayoría de luengas a on existe o fonema /w/ se reyaliza como una aproximant velar labializada ([ɰʷ]), y en atras luengas como l'aragonés frecuentment ye un alofono no-silabico d'una vocal zarrada posterior arredondiada /u/.

## Caracteristicas

* A suya forma d'articulación ye aproximant, lo que significa que se produce con un articulador amán d'atro, pero sin que se reduzca a ubertura dica o punto en que se produzca una turbulencia d'aire audible, como en as fricativas.
* O suyo punto d'articulación ye velar labializau, lo que significa que a constricción prencipal d'o tracto ye en a parti posterior d'a luenga u dorso devantau enta o paladar blando u velo mientres os labios son en posición arredondiada. Bellas luengas como o chaponés y talment as luengas iroquesas septentrionals, tienen un soniu transcrito como [w], pero en o que os labios se troban comprimius (u a o menos no arredondiaus), y por tanto es mas amanau a una chenuina consonant labiovelar. As transcripcions mas detalladas habrían d'evitar a transcripción [w] en ditos casos, u emplegar o diacritico de menor arredondeyo: [w̜].
* O suyo tipo de fonación ye sonora, lo que significa que as cuerdas vocals son vibrando mientres l'articulación.
* Ye una consonant oral, lo que significa que se permite que l'aire eslampe a traviés d'a boca y no a traviés d'o naso.
* Ye una consonant central, lo que significa que se produce deixando pasar l'aire por dencima d'a luenga, mas que por os cantos.
* O mecanismo d'o fluixo d'aire ye pulmonar egresivo, lo que significa que o fluixo d'aire s'articula empentando aire enta difuera d'os polmons a traviés d'o tracto vocal.

## Presencia

### En aragonés

En aragonés existe iste fonema y se representa con o grafema <u> en todas as suyas realizacions: *f**u**ella* ([’fweʎa]), *f**u**esa* ([’fwesa]), *m**u**ito* ([’mujto]), *m**u**eso* ([’mweso]), *asc**u**itar* ([askuj’taɾ]), *m**u**ara* ([’mwaɾa]), *ag**u**ardar* ([aɣwar’ðaɾ]), *g**u**aire* ([’gwajɾe]), *ming**u**ar* ([miŋ’gwaɾ]).

### Eixemplos en diferents luengas

| Idioma | Palabra | AFI | Significau | Notas |
| --- | --- | --- | --- | --- |
| Anglés | **w**eep | [wiːp] | *plorar* | Se veiga fonetica de l'anglés |
| Aragonés | f**u**ella | ['fweʎa] | *fuella* | Se veiga fonetica de l'aragonés |
| Basco | la**u** | [law] | *cuatre* | Se veiga fonetica d'o basco |
| Castellano | c**u**anto | [ˈkwãn̪t̪o̞] | *cuanto* | Se veiga fonetica d'o castellano |
| Catalán | q**u**art | [ˈkwɑɾt] | *cuatreno* | Se veiga fonetica d'o catalán |
| Francés | **oui** | [wi] | *sí* | Se veiga fonetica d'o francés |
| Italiano | **u**omo | [ˈwɔːmo] | *hombre* | Se veiga fonetica de l'italiano |

## Se veiga tamién

* Vocal zarrada posterior arredondiada.

## Referencias